Nóg ŉ winkelsentrum in Kaapstad beroofArgieffoto Nog ŉ winkelsentrum is Dinsdagoggend in Kaapstad beroof. “ŉ Onbekende aantal verdagtes het die sentrum beroof en in ŉ swart Ford Meteor en ŉ wit Hyundai i10 gevlug,” het kapt. FC van Wyk, ŉ polisiewoordvoerder, gesê. “Inligting oor die voorval is nog skaars. Geen beserings is aangemeld nie. Niemand is nog in hegtenis geneem nie.” Winkelsentrums in Gauteng loop sedert Julie onder gewapende rooftogte deur waar ŉ groep gewapende verdagtes veral op selfoonwinkels in die sentrums toegeslaan het. In Kaapstad is Canal Walk, Tygervallei en Zevenwacht die afgelope paar maande geteiken.